
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanţe și bănci
    
	                          Bucureşti, 18.09.2014
                          Nr. 4c-2/364
                          PL-x 299/2014



BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative privind amânarea la plată a obligaţiilor fiscale datorate de operatorii economici care nu încasează creanţele la termenul de scadenţă de la instituţiile publice, trimis spre dezbatere în fond, cu adresa nr. PL-x 299 din 10 iunie 2014, înregistrată sub nr. 4c-2/364 din 16 iunie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
          Viorel ȘTEFAN        

RAPORT 
asupra propunerii legislative privind amânarea la plată a obligaţiilor fiscale datorate de operatorii economici care nu încasează creanţele la termenul de scadenţă de la instituţiile publice
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond cu propunerea legislativă privind amânarea la plată a obligaţiilor fiscale datorate de operatorii economici care nu încasează creanţele la termenul de scadenţă de la instituţiile publice, trimis cu adresa PL-x 299 din 10 iunie 2014, înregistrată sub nr. 4c-2/364 din 16 iunie 2014.
Conform prevederilor art. 75 alin. (1) din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 03 iunie 2014. 

La întocmirea prezentului raport s-au avut în vedere  avizul favorabil al Consiliului Legislativ, punctul de vedere negativ al Guvernului, precum și avizul negativ al Comisiei juridice, de disciplină şi imunităţi. 
Propunerea legislativă are ca obiect de reglementare amânarea la plată a obligaţiilor fiscale datorate de operatorii economici care nu încasează creanţele la termenul de scadenţă de la instituţiile publice, în scopul evitării intrării în blocaj financiar şi chiar în faliment a operatorilor economici care nu pot încasa creanţele de la instituţiile publice la termenul de scadenţă
 În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 17 septembrie 2014.
Din totalul de 35 de membri ai Comisiei pentru buget, finanţe şi bănci au fost prezenţi la dezbateri 31 deputaţi.
La dezbaterea acestei propuneri legislative a fost prezent, în calitate de invitat, domnul Attila Gyorgi– secretar de stat la Ministerul Finanţelor Publice.
În urma examinării inițiativei legislative şi a opiniilor exprimate, membrii Comisiei au hotărât, cu majoritate de voturi, să înainteze plenului Camerei Deputaților un raport de respingere, deoarece, aplicarea prevederilor propunerii legislative are ca efect diminuarea veniturilor bugetare 
În raport cu obiectul şi conţinutul său, propunerea legislativă face parte din categoria legilor ordinare.
                      PREŞEDINTE                                                       SECRETAR                     

                     Viorel ȘTEFAN                                                 Mihai-Aurel DONŢU
Consilier parlamentar

Daniel Mărăcineanu
Șef serviciu

